Dokumentacija o nabavi

Dio II – Upute za ponuditelje

PODACI O PONUDI

29/2025-JN - IZGRADNJA DOMA ZDRAVLJA I LJEKARNE U LJUBEŠĆICI

# Podaci o postupku nabave

Naziv postupka nabave: IZGRADNJA DOMA ZDRAVLJA I LJEKARNE U LJUBEŠĆICI

Evidencijski broj nabave: 29/2025-JN

# Sadržaj i način izrade

Pri izradi ponude ponuditelj se mora pridržavati zahtjeva i uvjeta iz Dokumentacije o nabavi te ne smije mijenjati ni nadopunjavati tekst Dokumentacije o nabavi. Dokumentacija o nabavi se ne naplaćuje te se može preuzeti u cijelosti na internetskoj stranici: Dokumentacija o nabavi

Elektronička ponuda mora sadržavati najmanje:

- Uvez ponude

- Popunjeni eESPD obrazac (ili više njih, ako je primjenjivo)

- Popunjen troškovnik

  - Troškovnik naručitelj prilaže dokumentaciji o nabavi za predmet / grupu. Ponuditelj mora popuniti troškovnik i učitati ga prilikom pripreme ponude na EOJN.
    Svaki ponudijet obvezan je ispuniti troškovnik koji je objavljen kao zadnja verzija u Elektroničkom oglasniku javne nabave na način da se svugdje gdje je upisana količina upiše jedinična cijena za svaku stavku troškovnika, ukupna cijena stavke I ukupna cijena u rekapitulaciju za cijeli objekt.

- Vrijednosti kriterija za odabir ponude

  - Unos numeričkih vrijednosti kriterija za odabir sastavni je dio popunjavanja elektroničke ponude te se traženi dokument Podaci - vrijednosti kriterija za odabir generira putem EOJN i prilaže ponudi.

- Dokumentacija / dokazi za kriterija za odabir ponude /odgovori na opisne kriterije

  - Ponuđeni jamstveni rok za izvedene radove upisuje se u sustavu EOJN RH koji samostalno kreira dokument i prilaže ga e-ponudi.

- Jamstvo za ozbiljnost ponude u iznosu (EUR): 30.000,00 (detalji dalje u dokumentaciji)

- Prijedlog ugovora ili okvirnog sporazuma

  - Prijedlog ugovora dostavlja se opcionalno. Ukoliko se ne dostavi uz ponudu smatra se da ponuditelj pristaje na njegove odredbe.

## Način dostave

Ponuda se dostavlja elektroničkim sredstvima komunikacije putem EOJN RH. Sukladno ZJN 2016. smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te da naručitelj ne smije odbiti takvu ponudu samo zbog tog razloga.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ukoliko pri elektroničkoj dostavi ponude iz tehničkih razloga nije moguće sigurno povezivanje svih dijelova ponude, naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički ili dijelova za čiju su izradu, zbog specifičnosti predmeta nabave nužni posebni formati dokumenata koji nisu podržani kroz opće dostupne aplikacije ili dijelova za čiju su obradu, zbog specifičnosti predmeta nabave, nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, ako ih elektroničkim sredstvom nije moguće dostaviti u izvorniku, poput jamstva za ozbiljnost ponude.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj je obvezan naznačiti na koji postupak javne nabave i na koju ponudu se odvojeni dokumenti odnose te takva omotnica sadrži sve podatke s dodatkom „dio/dijelovi ponude koji se dostavlja/ju odvojeno“. Zatvorenu omotnicu s dijelom/dijelovima ponude ponuditelj predaje neposredno naručitelju ili poštanskom pošiljkom na adresu naručitelja, u zatvorenoj omotnici na kojoj mora biti naznačeno:

Naručitelj: DOM ZDRAVLJA VARAŽDINSKE ŽUPANIJE

Kolodvorska 20, 42000 Varaždin

IZGRADNJA DOMA ZDRAVLJA I LJEKARNE U LJUBEŠĆICI

29/2025-JN

Dio/dijelovi ponude koji se dostavljaju odvojeno

NE OTVARAJ

na poleđini ili u gornjem lijevom kutu omotnice:

Naziv i adresa ponuditelja / zajednice gospodarskih subjekata

(kod zajednice gospodarskih subjekata obvezna je naznaka da se radi o zajednici i navođenje svih članova zajednice)

Ponuditelj sam snosi rizik eventualnog gubitka, odnosno nedostavljanja odvojenog dijela/dijelova ponude/ZZS-a u papirnatom obliku.

U slučaju da naručitelj zaustavi postupak javne nabave povodom izjavljene žalbe na dokumentaciju ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN RH će trajno onemogućiti pristup tim ponudama čime će se osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

## Tajnost dokumentacije gospodarskih subjekata

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda. Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima. Gospodarski subjekt dužan je na zahtjev naručitelja dostaviti akt/akte koji/koje su naveli kao pravnu osnovu temeljem koje su podaci označeni tajnima, a sve radi provjere postojanja pravne osnove. Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

## Izmjena ponude i odustajanje od ponude

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati.

## Postupanje u postupcima javne nabave u slučaju nedostupnosti EOJN RH

Temeljem članka 239. ZJN 2016, ako tijekom razdoblja od četiri sata prije isteka roka za dostavu ponuda zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, a naručitelj će produljiti rok za dostavu sukladno članku 240. ZJN 2016. Detaljne upute načina elektroničke dostave ponude dostupne su na stranicama EOJN RH, na adresi: Upute

# Odredbe o ponudi

## Varijante ponude

Varijante ponude nisu dopuštene.

## Način određivanja cijene ponude

Cijena ponude piše se brojkama u apsolutnom iznosu.
Ponuditelji su dužni ponuditi, tj. upisati jediničnu cijenu i ukupnu cijenu za svaku stavku troškovnika, na način kako je to određeno u troškovniku te cijenu ponude bez PDV-a i cijenu ponude s PDV-om, a iznos PDV-a se izračunava zasebno.
Cijenu ponude čini zbroj svih stavki bez poreza na dodanu vrijednost u kojoj moraju biti uračunati svi troškovi, popusti, opći rizici, obveze i odgovornosti koje su određene ovom Dokumentacijom o nabavi.
Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu i troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Jedinična cijena definirana je kao nepromjenjiva tijekom trajanja ugovora o javnoj nabavi.

## Valuta ponude

Ponuditelj iskazuje cijenu ponude u eurima (EUR).

## Kriterij za odabir ponude te relativni ponder kriterija

Kriterij za odabir ponude je ekonomski najpovoljnija ponuda (ENP).

S obzirom na to da ne može koristiti pravo na pretporez, naručitelj će uspoređivati cijene ponuda s PDV-om.

Ako dvije ili više valjanih ponuda budu jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

Bodovi će se izračunavati na šest decimala.

Ukupan broj bodova za svaku ponudu naručitelj će izračunati zbrajanjem bodova koje je ista ostvarila po pojedinim kriterijima ekonomski najpovoljnije ponude.

Maksimalan broj bodova koji ponuditelj može ostvariti je: 100

Ekonomski najpovoljnija ponuda utvrđuje se na temelju: Cijene i kvalitete

Formula za određivanje ukupnog broja bodova opisana je u zasebnom dokumentu - Kriteriji za odabir ponude.

Cijena:

Naziv kriterija | Relativni značaj
--- | ---
Cijena | 90

Kvaliteta:

Naziv kriterija | Relativni značaj
--- | ---
Jamstveni rok za otklanjanje nedostataka za izvedene radove | 10

Kriterij: Cijena

Detaljni opis:

Ovim kriterijem se ocjenjuje ukupna cijena ponude gospodarskog subjekta. Maksimalan broj bodova koji ponuda može ostvariti u okviru ovog kriterija je 90 bodova.
Vrednovanje financijskog dijela ponude provodi se po formuli iz ove dokumentacije o nabavi.

Kriterij: Jamstveni rok za otklanjanje nedostataka za izvedene radove

Detaljni opis

Maksimalan broj bodova koji ponuditelj može ostvariti u okviru ovog kriterija je 10 bodova.
Minimalno trajanje jamstvenog roka za otklanjanje nedostataka je 2 godine računajući od dana obostrano potpisanog Zapisnika o konačnom obračunu.

Dokazi potrebni za provjeru

Ponuđeni rok se upisuje u sustavu Elektroničkog oglasnika javne nabave koji kreira dokument i prilaže e-ponudi.

Gospodarski subjekt će vrijednost kriterija izraziti numerički

Jedinica mjere: godina

Ponuđena vrijednost se mora izraziti kao: Cijeli broj

Naručitelj je ograničio najviši dozvoljeni iznos za kriterij 5,00

Naručitelj je ograničio najniži dozvoljeni iznos za kriterij 2,00

## Jezik i pismo na kojem se izrađuje ponuda ili njezin dio

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu (iznimno je moguće navesti pojmove na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice). Također iznimno, dio popratne dokumentacije može biti i na nekom drugom jeziku, ako je tako dozvoljeno u drugim odredbama ove dokumentacije.

U slučajevima u kojima dostavljeni prijevod (koji ne mora biti ovjeren od ovlaštenog sudskog tumača) ostavlja dvojbe i nejasnoće koje onemogućavaju naručitelja da donese nedvojbenu odluku o nekoj odlučnoj činjenici, naručitelj će zatražiti od ponuditelja dostavu ovjerenog prijevoda od strane ovlaštenog sudskog tumača za jezik s kojeg je prijevod izvršen.

## Rok valjanosti ponude

Rok valjanosti ponude je 90 dana od dana isteka roka za dostavu ponuda.

Ukoliko tijekom postupka javne nabave istekne rok valjanosti ponude i jamstva za ozbiljnost ponude (ukoliko je traženo DON-om), naručitelj će prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu. U tu svrhu ponuditelju će se dati primjereni rok, ne kraći od pet (5) dana.

Ponuditelj upisuje rok valjanosti ponude na za to predviđeno mjesto pri upisu podataka u obrazac EOJN RH.

U slučaju da ponuditelj produži rok valjanosti ponude, obvezan je produžiti i valjanost jamstva za ozbiljnost ponude.

# Ostale odredbe

## Podaci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi

Obilazak lokacije nije obavezan. Ukoliko ponuditelji žele obići lokaciju potrebna je prethodna najava na e-mail: opcina.ljubescica@gmail.com.

## Vrsta, sredstvo i uvjeti jamstva

### Jamstvo za ozbiljnost ponude

Jamstvo za ozbiljnost ponude može se dostaviti u jednom od niže navedenih oblika:
• u obliku izvornika bankarske garancije bezuvjetne, neopozive, bez prigovora i plative na prvi poziv, s rokom važenja koji ne smije biti kraći od roka valjanosti ponude. Korisnik bankarske garancije je DOM ZDRAVLJA VARAŽDINSKE ŽUPANIJE, Kolodvorska 20, 42000 Varaždin,OIB: 04489447850
• u obliku izvornika zadužnice i/ili bjanko zadužnice koja mora biti potvrđena (solemnizirana) kod javnog bilježnika i popunjena u skladu s odredbama Pravilnika o obliku i sadržaju zadužnice (Nar. nov. br. 115/12, 82/17, 154/22) i Pravilnika o obliku i sadržaju bjanko zadužnice („Narodne novine“ broj 115/12, 82/17, 154/22) bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima s rokom važenja koji ne smije biti kraći od roka valjanosti ponude
• ili uplatom novčanog pologa na IBAN Naručitelja
Naručitelj će naplatiti jamstvo za ozbiljnost ponude u slučaju:
• odustajanja gospodarskog subjekta od svoje ponude u roku njezine valjanosti
• nedostavljanja ažuriranih popratnih dokumenata sukladno čl. 263. ZJN 2016
• neprihvaćanja ispravka računske pogreške
• odbijanja potpisivanja ugovora
• nedostavljanja jamstva za uredno ispunjenje ugovora
Za naplatu jamstva za ozbiljnost ponude dovoljno je da se u odnosu na ponuditelja ostvari jedan (bilo koji) od prethodno navedenih uvjeta.
Ako se jamstvo dostavlja u papirnatom obliku treba biti zaprimljeno kod naručitelja do roka za dostavu ponuda u protivnom se neotvoreno vraća ponuditelju. Ako se jamstvo uplaćuje kao novčani polog uplata treba biti vidljiva na računu naručitelja na dan otvaranja ponuda.

Iznos jamstva (EUR): 30.000,00

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

Podaci za uplatu novčanog pologa

Naziv primatelja: DOM ZDRAVLJA VARAŽDINSKE ŽUPANIJE

IBAN primatelja: HR6023600001102715369

SWIFT CODE: ZABAHR2X

Model: HR68

Poziv na broj: 7706-OIB ponuditelja

Opis plaćanja: Jamstvo za ozbiljnost ponude -29/2025-JN

U slučaju da ponuditelj uplaćuje novčani polog, dostavlja dokaz o uplati koji se prilaže / uvezuje u ponudu. Na temelju dostavljenog dokaza o plaćanju pologa, naručitelj provjerava izvršenje uplate na računu naručitelja.

Rok valjanosti jamstva za ozbiljnost ponude mora biti najmanje do isteka roka valjanosti ponude, a gospodarski subjekt može dostaviti jamstvo koje je duže od roka valjanosti ponude.

### Jamstvo za uredno ispunjenje ugovora o javnoj nabavi

Navedeno je u prijedlogu ugovora.

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

### Jamstvo za otklanjanje nedostataka u jamstvenom roku

Navedeno je u prijedlogu ugovora.

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

## Datum, vrijeme i mjesto (javnog) otvaranja ponuda

## Uradci ili dokumenti koji će se nakon završetka postupka javne nabave vratiti ponuditeljima

Temeljem čl.217. ZJN 2016 Javni naručitelj obvezan je vratiti ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi , odnosno dostave jamstva za uredno izvršenje ugovora o javnoj nabavi, a presliku jamstva obvezan je pohraniti.

## Izmjene ugovora

Navedeno je u prijedlogu ugovora.

## Navod o primjeni trgovačkih običaja (uzanci)

Ne primjenjuju se trgovački običaji (uzance).

## Podaci o tijelima od kojih natjecatelj ili ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora

Tijela od kojih ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnog mjesta i radne uvjete koje su na snazi u području na kojem će se izvršavati predmet nabave su:
- Jedinstvena kontaktna točka u Hrvatskoj: http://psc.hr
- Centar unutarnjeg tržišta EU: www.cut.hr
- Ministarstvo graditeljstva i prostornog uređenja: http://www.mgipu.hr/
- Ministarstvo zaštite okoliša i energetike: http://www.mzoip.hr/
- Ministarstvo financija – Porezna uprava: https://www.porezna-uprava.hr
- Ministarstvo-rada-i-mirovinskoga-sustava: http://www.mrms.hr/ministarstvo-rada-i-mirovinskoga-sustava/zastita-na-radu/.

## Rok za donošenje odluke o odabiru ili poništenju

Rok za donošenje odluke o odabiru je 30 dana od dana isteka roka za dostavu.

Rok za donošenje odluke o poništenju je 30 dana od dana nastanka razloga za poništenje postupka.

## Rok, način i uvjeti plaćanja

Navedeno je u prijedlogu ugovora.

Naručitelj će neposredno plaćati podugovaratelju za dio ugovora koji je isti izvršio, osim ako ugovaratelj dokaže da su obveze prema podugovaratelju za taj dio ugovora već podmirene. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

## Uvjeti i zahtjevi koji moraju biti ispunjeni sukladno posebnim propisima ili stručnim pravilima

Odabrani ponuditelj dužan je nakon sklapanja ugovora a najkasnije prije obavljanja prvog posla Naručitelju dostaviti:

- za sve pravne osobe iz ponude koje će izvoditi radove/poslove dostaviti dokaze kojima se potvrđuje da ispunjavaju sve uvjete za obavljanje djelatnosti građenja (za pravnu osobu ili fizičku osobu obrtnika) u Republici Hrvatskoj sukladno Zakonu o poslovima i djelatnostima prostornog uređenja i gradnje (NN 78/15, 118/18, 110/19.

Sukladno čl. 29 Zakona o poslovima i djelatnostima prostornog uređenja i gradnje (NN 78/15, 118/18, 110/19, graditi i/ili izvoditi radove na građevini može pravna osoba ili fizička osoba obrtnik, registrirana za obavljanje djelatnosti građenja, odnosno za izvođenje pojedinih radova (u daljnjem tekstu: izvođač) koja ispunjava uvjete propisane tim Zakonom te posebnim propisima kojima se uređuje gradnja.

Sukladno čl. 30 Zakona o poslovima i djelatnostima prostornog uređenja i gradnje (NN 78/15, 118/18, 110/19, Izvođač mora u obavljanju djelatnosti građenja imati zaposlenog inženjera gradilišta i/ili voditelja radova, odnosno osobu za vođenje manje složenih radova, ovisno o radovima koje izvodi, osim u slučajevima iz članka 25.b navedenog Zakona.

Sukladno čl. 25b citiranog Zakona Izvođač koji za pojedini rad nema zaposlenu osobu s odgovarajućim stručnim kvalifikacijama, sudjelovanje te osobe u građenju građevine koju gradi može osigurati sklapanjem ugovora o poslovnoj suradnji s drugim izvođačem koji izvodi radove na istoj građevini i ima zaposlenu takvu osobu. U tom slučaju inženjer gradilišta i/ili voditelj radova, koji je zaposlenik glavnog izvođača, mora osigurati cjelovitost i međusobnu usklađenost radova koje izvode ti izvođači.

Pravna osoba sa sjedištem u Republici Hrvatskoj ili fizička osoba obrtnik koji ima registrirani obrt na području Republike Hrvatske navedeni zahtjev dokazuje sljedećim dokumentom:

- dokazom da je registriran za obavljanje djelatnosti građenja, odnosno za izvođenje pojedinih radova i

- dokazom da ima zaposlenog inženjera gradilišta i/ili voditelja radova (npr. elektronički zapis).

U slučaju da odabrani ponuditelj u roku koji je propisan ne dostavi tražene dokaze, Naručitelj može raskinuti ugovor i naplatiti jamstvo za uredno ispunjenje ugovora.

Odabrani ponuditelj je obvezan nakon sklapanja ugovora a najkasnije prije obavljanja prvog posla Naručitelju dostaviti izvadak iz Registra stvarnih vlasnika odnosno jednakovrijedni dokument u državi poslovnog nastana ugovaratelja. Jednaka obveza vrijedi i za podugovaratelja.

## Rok za izjavljivanje žalbe na dokumentaciju o nabavi te naziv i adresa žalbenog tijela

Rok za izjavljivanje žalbe iznosi deset (10) dana i to od dana:
1. objave poziva na nadmetanje, u odnosu na sadržaj poziva ili dokumentacije o nabavi
2. objave obavijesti o ispravku, u odnosu na sadržaj ispravka
3. objave izmjene dokumentacije o nabavi, u odnosu na sadržaj izmjene dokumentacije
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
Žalitelj koji je propustio izjaviti žalbu u određenoj fazi nema pravo na žalbu u kasnijoj fazi postupka za prethodnu fazu.

Podaci žalbenog tijela

Naziv: Državna komisija za kontrolu postupaka javne nabave

Adresa: Ulica grada Vukovara 23/V, 10000 Zagreb

Telefon: +385 14559930

Telefaks: +385 14559933

Adresa elektroničke pošte: dkom@dkom.hr

Internet stranica: https://www.dkom.hr/